**EGYÜTTMŰKÖDÉSI MEGÁLLAPODÁS**

amely létrejött egyrészről:

**Szombathely Megyei Jogú Város Önkormányzata** (9700 Szombathely, Kossuth Lajos u. 1-3) képviseletében eljár: Dr. Nemény András polgármester,

másrészről:

**Közoktatási Szakértők Országos Egyesülete Vas Megyei Szervezete** (9700 Szombathely, Váci Mihály u. 11.) képviseletében eljár: Mesterházyné Gyimesi Ilona a vas megyei szervezet elnöke (a továbbiakban: KÖSZOE),

együttesen: Szerződő felek között, az alulírott helyen és napon az alábbi feltételekkel.

**I.**

**Előzmények**

A Közoktatási Szakértők Országos Egyesülete 1995-ben alakult, jelentős szakmai múlttal rendelkező, a közoktatási szakértői szakterületek, szakirányok teljes körét lefedő tagsággal rendelkező szervezet. Fő célkitűzése „háttérintézményként” segítséget nyújtani a közoktatás területén működő szakértőknek, koordinálni, menedzselni tevékenységüket, képzések szervezésével elősegíteni ismereteik naprakészen tartását. Célja továbbá elősegíteni, **koordinálni a fenntartók, intézményvezetők és a szakértők közötti együttműködést, kapcsolattartást.**

**Előzőekre tekintettel a KÖSZOE** Szombathely Megyei Jogú Város Közgyűlése Oktatási és Szociális Bizottságának 263/2015. (VI.17.) OSzB. számú határozata alapján 2019. szeptember 30. napáig szóló, határozott idejű együttműködési megállapodás keretében

* szakmai tapasztalatával segítette az Oktatási és Szociális Bizottság közneveléssel kapcsolatos döntéseit,
* segítette az óvodák szakmai tevékenységét, továbbá
* közreműködött a városi közneveléssel kapcsolatos rendezvények megszervezésében, lebonyolításában.

A KÖSZOE elnöke a szakmai együttműködés folytatását kezdeményezte Szombathely Megyei Jogú Város Közgyűlése Kulturális, Oktatási és Civil Bizottságával.

Szerződő felek a célok megvalósítására, a kölcsönös érdekeken alapuló partnerség elvei mentén az együttműködés tartalmát és kereteit az alábbiak szerint határozzák meg.

**II.**

**A KÖSZOE az együttműködés keretében az alábbiakat vállalja:**

1. Szakmai segítséget nyújt az Egészségügyi, Kulturális és Köznevelési Iroda nevelési, oktatási tárgyú előterjesztéseinek elkészítésében.
2. Az Egészségügyi, Kulturális és Köznevelési Irodával együttműködve szakmai segítséget nyújt az óvodák pedagógiai, szakmai munkája eredményességének értékelésében.
3. Az Egészségügyi, Kulturális és Köznevelési Irodával együttműködve szakmai véleményt fogalmaz meg az intézmények által benyújtott rendezvény támogatási, és tanulmányi verseny támogatási kérelmekkel kapcsolatosan.
4. Részt vesz a Civil Fórum munkájában.
5. Részt vesz a Szombathelyi Közalkalmazottal Érdekegyeztető Tanácsa munkájában.
6. Segítséget nyújt az Önkormányzat, a Bizottság által támogatott, az Egészségügyi, Kulturális és Köznevelési Iroda által szervezett programok, rendezvények előkészítésében, lebonyolításában (Városi Pedagógusnap, Városi Tanévnyitó, Petz Ösztöndíj átadó ünnepség, Országos tanulmányi verseny díjátadó rendezvénye, Nyugdíjas vezetők találkozója, Óvodai Szakmai Nap).
7. Segítséget nyújt az önkormányzati napközis tábor megrendezéséhez.
8. Segítséget nyújt az Önkormányzat által fenntartott óvodák részére a szakmai dokumentumok elkészítésében, felülvizsgálatában, módosításában, segítséget nyújt a jogszabályok értelmezésében.
9. Felkérés alapján részt vesz az óvodák fenntartói törvényességi ellenőrzésében.
10. Szakmai segítséget nyújt az intézményközi városi munkaközösségek tevékenységéhez.
11. A felterjesztett kitüntetési javaslatokról szakmai véleményt ad.
12. Szakmai tevékenységének ellátása során kapcsolatot tart az Egészségügyi, Kulturális és Köznevelési Iroda közneveléssel foglalkozó munkatársaival, a Szombathelyi Tankerületi Központ munkatársaival, a Vas Megyei Szakképzési Centrum munkatársaival, az óvodavezetők munkaközösségével, a szombathelyi köznevelési intézmények vezetőivel, a Szombathelyi Köznevelési GAMESZ vezetőjével.

**III.**

**A Bizottság az együttműködés keretében az alábbiakat vállalja:**

1. A Bizottság aktuális ülésének napirendjeiről a KÖSZOE Vas Megyei Szervezete elnökét tájékoztatja.
2. A KÖSZOE Vas Megyei Szervezetének elnöke a Bizottság ülésein a közneveléssel kapcsolatos napirendek vonatkozásában meghívottként részt vehet.
3. Az önkormányzat által fenntartott óvodák szakmai programjának módosításával kapcsolatosan kikéri KÖSZOE szakértőinek véleményét.
4. Kezdeményezi, hogy az Önkormányzat dokumentumaiban, a véleményezésre jogosultak körében a KÖSZOE megjelenítését.

**IV. Egyéb rendelkezések**

1. Felek megállapodnak arról, hogy kapcsolattartóként az alábbi személyeket jelölik meg:

* a Bizottság részéről: Putz Attila, a Bizottság elnöke, tel.: 20/ 941-6898

- a KÖSZOE részéről Mesterházyné Gyimesi Ilona, a Vas Megyei Szervezet elnöke, tel.: 30/ 5904 - 520

2. Jelen megállapodást a szerződő felek a jelen megállapodás aláírása napjától 2024. szeptember 30. napjáig terjedő határozott időtartamra kötik azzal, hogy a megállapodás módosítását bármelyik fél kezdeményezheti. A megállapodás módosítására előzetes egyeztetést követően, mindkét fél egyetértése esetén kerül sor.

3. Szerződő felek megállapodnak abban, hogy az együttműködési megállapodásban foglaltakat szükség esetén felülvizsgálják és, egyeztetnek az együttműködés kiterjesztésének lehetőségéről.

4. Szerződő felek jelen megállapodás teljesítése során egymással együttműködnek.

5. Szerződő felek megállapodnak abban, hogy jelen megállapodást bármelyik fél, indokolás nélkül, 3 hónapos felmondási idővel, év végével írásban mondhatja fel.

6. Jelen megállapodásban nem szabályozott kérdésekben a Ptk. és az egyéb hatályos jogszabályok rendelkezései az irányadók.

7. Szerződő felek a megállapodást egybehangzóan értelmezték, és mint akaratukkal mindenben egyezőt, jóváhagyólag írták alá.

8. Jelen megállapodás 4 példányban készült és 4 számozott oldalt tartalmaz.

**Szombathely, 2019. december „ ”**

|  |  |
| --- | --- |
| ………………………………….  **Dr. Nemény András** | ………………………………….  **Mesterházyné Gyimesi Ilona** |
| polgármester | KÖSZOE Vas Megyei Szervezete  elnöke |

Záradék:

Jelen együttműködési megállapodást Szombathely Megyei Jogú Város Közgyűlésének Kulturális, Oktatási és Civil Bizottsága a …../2019. (XII.17.) KOCB. számú határozatával hagyta jóvá.